Diari Oficial de la Generalitat Valenciana


Sumari del DOGV 3967, del 27-03-2001 (2001/2542)

Informació pública del programa per al desenvolupament d'una actuació integrada del sector Hort del Papa de Silla.
------------------------------------------------------------------------------------------------------------------

### Dades del document

Número de DOGV
:   3967

Data del DOGV
:   27-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2542


Organisme emissor
:   Immobiliaria Horta, Naves y Parcelas, SL

Tipus de document
:   Anunci

Informació pública del programa per al desenvolupament d'una actuació integrada del sector Hort del Papa de Silla. [2001/X2542]
  
La mercantil Immobiliària Horta, Naves y Parcelas, SL, ha presentat un programa per al desenvolupament d'una actuació integrada del sector Hort del Papa de Silla (pol. IV).
  
El programa esmentat ha estat protocol·litzat davant de la notària de Silla, senyora Blanca Bachiller Garzó, alhora que n'ha estat presentat un exemplar davant de l'Ajuntament. El programa té com a objecte el desenvolupament urbanístic del sector esmentat i comprèn un pla de reforma interior, un avantprojecte d'urbanització, estudi de seguretat i salut, sol·licitud de cèdula d'urbanització i una memòria explicativa de l'objectiu i la finalitat del propi programa. La documentació juridicoeconòmica es presentarà en el moment procedimental pertinent.
  
Conformement amb el que estableixen els arts. 46 i 47 de la Llei 6/1994, de la Generalitat Valenciana, Reguladora de l'Activitat Urbanística (LRAU), s'exposa al públic el programa esmentat, mitjançant publicació dels anuncis corresponents en el Diari Oficial de la Generalitat Valenciana (DOGV) i al periòdic Levante. S'hi podran presentar alternatives tècniques i al·legacions durant vint dies comptadors des de la publicació de l'anunci en el DOGV. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats per vint dies addicionals, si durant els deu primers dies d'informació pública alguna persona es comprometera de presentar una alternativa tècnica substancialment distinta a la inicial i en prestara caució. Les alternatives tècniques o les al·legacions i les proposicions juridicoeconòmiques que vulguen competir amb l'exposada al públic podran presentar-se, dins dels terminis esmentats, al Registre general d'entrada de l'Ajuntament de Silla, a la Plaça del Poble de Silla núm. 1, en horari d'oficines.
  
Qualsevol persona que ho desitgi podrà comparèixer, en els referits terminis, a la Notaria de Silla, carrer del Castell núm. 2, davant de la notària senyora Blanca Bachiller Garzó, per tal d'obtenir còpia de l'acta de protocol·lització o sol·licitar que aquesta els siga exhibida. Igualment podrà comparèixer a l'Ajuntament, on s'ha dipositat una còpia del programa, a l'objecte d'examinar-la i presentar les al·legacions que estime convenients.
  
L'acte d'obertura de pliques, comprensives de les proposicions juridicoeconòmiques presentades, tindrà lloc a l'Ajuntament en la data hàbil següent a la conclusió del termini per a presentar-les. Totes les actuacions podran ser objecte de consulta i al·legació pels interessats durant els deu dies següent a l'obertura de pliques.
  
Amb anterioritat a la publicació del present anunci i en compliment del que estableixen els articles 46.3 i 48 de la LRAU, i 59.4 de la Llei 30/1992, de 26 de novembre, s'ha remés l'avís corresponent al domicili dels que consten al Cadastre com a titulars de drets afectats per l'actuació proposada i a altres titulars que ens consten com a propietaris reals. Sense perjudici d'això, el present anunci serveix de notificació a tots els titulars cadastrals i a altres titulars que ens consten com a propietaris reals de terrenys inclosos en la unitat d'execució, els quals són els següents, sense perjudici que pogueren resultar-ne altres de desconeguts: Carmen Serra López, Josefa Calvo García, Ricardo Ballester Martínez, Mercedes Alapont Ribes, José Zaragoza Raga, Mercedes Alapont Peris, Josefa Pérez Gasco, Francisco Javier Gomis Llorens, José María Zaragoza Brocal, Concepción Baixauli Forner, Sèquia Reial del Xúquer.